Kolmas Mooseksen kirja ja elämämme
Jatketaan eri Raamatun kirjojen tutkiskelua.
Palaamme ensin vähän taaksepäin ja sitten jatkamme eteenpäin.
Haluan nostaa esiin erään asian. Vitsaukset, joita Herra teki Egyptissä -
pakottaakseen egyptiläiset vapauttamaan Israelin, -
vastaavat merkkejä, jotka on mainittu Johanneksen evankeliumissa.
Ensimmäinen vitsaus oli veden muuttaminen vereksi.
Johannes mainitsee ensimmäisenä veden muuttamisen viiniksi.
2. Mooseksen kirjassa vesi muuttui vereksi, UT:ssa taas viiniksi.
Ne vastaavat suoraan toisiaan.
Sitten 2. Mooseksen kirjassa mainitaan seitsemän vitsausta, -
jotka ovat negatiivisia: sammakot, sääsket, paarmat, karjarutto, -
paiseet, rakeet ja heinäsirkat.
Nämä ovat pahoja asioita.
Sitten seurasivat kolmen päivän pimeys ja esikoisten kuolema.
Johanneksen evankeliumissa taas on seitsemän positiivista merkkiä.
Ensin vedestä tuli viiniä. Se vastasi veden muuttumista vereksi.
Vertaamme siis Egyptin vitsauksia Johanneksen mainitsemiin ihmeisiin.
Vesi muuttui vereksi, ja sitä seurasi seitsemän negatiivista merkkiä.
Vitsauksiahan kutsuttiin myös merkeiksi, samoin kuin ihmeitä.
Johannes mainitsee virkamiehen pojan parantamisen, -
sairaan miehen parantamisen, ruokkimisihmeen, -
veden päällä kävelyn, myrskyn tyyn- nyttämisen, sokean parantamisen -
ja Lasaruksen herättämisen kuolleista. Seitsemän elämää tuovaa merkkiä.
2. Mooseksen kirjassa taas on seitsemän kuoleman merkkiä.
Sitten 2. Mooseksen kirjassa seuraavat -
kolme päivää ja yötä kestänyt pimeys sekä esikoisten kuolema.
Johanneksen evankeliumissa taas kerrotaan, että Jeesus oli kuolleena -
maan povessa kolme päivää ja kolme yötä ja nousi kuolleista.
Viimeinen merkki oli ihmeellinen kalansaalis.
Kalat kuvaavat uskovia, -
joita ihmisten kalastajat kalastavat.
Uskomaton yhtäläisyys: -
kolme päivää ja yötä kestänyt pimeys ja esikoisten kuolema -
vastaavat kolme päivää ja yötä kestänyttä hengellistä pimeyttä -
ja Kristuksen nousemista kuolleista esikoisena.
10 lain merkkiä ja 10 armon merkkiä, 9 merkkiä sekä ylösnousemus.
Tämä on uskomatonta!
Johannes mainitsee kolme kertaa kolme elämää tuovaa merkkiä, -
2. Mooseksen kirjassa taas on 10 kuoleman merkkiä.
10 on lain luku. Veden muuttuminen vereksi vastaa suoraan -
Pietarin kalansaalista, jossa vesi tuottaa hedelmää -
ja on elämän lähde kaikille niille, jotka uskovat.
Siksi apostoleja ja meitä uskovia kutsutaan ihmisten kalastajiksi.
Katsokaa, mikä ihmeellinen rakenne: Vesi muuttuu vereksi ja viiniksi, -
7 kuoleman merkkiä ja toisaalla 7 elämän merkkiä, -
kolmen päivän pimeys ja Jeesus haudassa kolme päivää, -
esikoisten kuolema ja esikoinen kuolleista nousseitten joukossa, -
Jeesuksen ylösnousemus.
Täydellinen rakenne, sanoisin, kuten kaikki, mikä liittyy Raamattuun.
Toinen mielenkiintoinen yksityiskohta.
Olette varmasti nähneet ainakin kuvia Michelangelon Mooses-patsaasta.
Siinä Mooseksella on sarvet päässä.
Olette varmasti nähneet tämän joskus.
Kaikissa renessanssiajan Mooses- patsaissa Mooseksella on sarvet.
Miksi ihmeessä? Se johtuu käännösvirheestä.
1700-luvulle asti katolisissa raamatunkäännöksissä kerrottiin, -
että kun Mooses laskeutui Siinailta, -
hänellä oli päässään sarvet.
Siksi Moosesta esittäviin patsaisiinkin tehtiin aina sarvet.
Se on aivan älytöntä ja johtuu uskomattomasta käännösvirheestä.
Heprean sarvia merkitsevä sana merkitsee nimittäin myös sädettä.
Raamatussa siis sanottiin oikeasti, että kun Mooses laskeutui Siinailta, -
hänen kasvoistaan lähti valonsäteitä, -
koska hän oli ollut Jumalan läsnäolossa.
Hän joutui peittämään kasvonsa, muuten häntä ei olisi voinut katsoa.
Tästä näemme, mitä käännösvirheet voivat saada aikaan.
Tämä on myös tärkeä rukousaihe. Pyydän teitä rukoilemaan -
uuden raamatunkäännöksen puolesta, jota teemme parhaillaan italiaksi.
Haluamme kääntää Raamatun myös suomeksi uudella menetelmällä, -
joka perustuu sanarakenteisiin ja kääntää kaiken tarkasti.
Mooseksen sarvia koskeva virhe on korjattu, mutta monia muita ei.
Olen tehnyt asiasta tutkimuksen, -
jonka mukaan noin 50 prosenttia alkuperäisten tekstien informaatiosta -
on menetetty käännösten takia.
Uutta raamatunkäännöstä tarvitaan siis kipeästi.
Se on tehtävissä, tarvitaan vain paneutumista ja oikeat ihmiset.
Rukoilkaa siis, koska uutta raamatunkäännöstä tarvitaan.
Mooses siis kuvataan patsaissa sarvipäisenä, -
koska kohta, jossa kerrottiin hänen laskeutumisestaan Siinailta, -
oli käännetty väärin.
Sen mukaan hänellä oli sarvet kuin eläimellä, mutta se on väärin.
Sama sana tarkoittaa valonsädettä, ja Mooses säteili Jumalan läsnäoloa.
Jos luemme alkutekstiä tarkkaan, huomaamme mielenkiintoisen asian.
Ilmestysmajan peitteen materiaali on usein italiankielisissä käännöksissä -
käännetty delfiininnahaksi.
Delfiinit ovat vähän turhan pieniä tarvittavan nahan määrään nähden.
Jos luemme alkuperäistekstiä tarkkaan, huomaamme, -
että peitteeseen käytettiin dugongi-nimisen eläimen nahkaa.
Dugongi on tämännäköinen, merilehmän sukuinen eläin, -
joka elää edelleen Punaisenmeren alueella.
Israelilaiset siis käyttivät tämän eläimen nahkaa.
Jos olemme tarkkoja, meidän pitäisi puhua dugongeista.
Raamattuun pitää aina suhtautua pikkutarkasti.
Vanhaa testamenttia lukiessamme opimme myös erään tärkeän asian.
Tämän päivän valinnat määrittävät -
huomispäivän elämää.
Meidän ei tule pettää itseämme kuvittelemalla, -
ettei valinnoillamme olisi seurauksia.
Tämän päivän valinnat määrittävät huomisen elämäntilanteemme.
Otetaan esimerkki. Nykyisin puhutaan paljon terrorismista.
Israelin ja palestiinalaisten välinen tilanne on todella ajankohtainen.
Siitä puhutaan käytännössä päivittäin.
Palestiinalaiset aiheuttavat Israelille paljon ongelmia, kuten tiedämme.
Palestiinalaiset pommittavat Israelia ja tappavat monia israelilaisia.
Israel puolestaan vastaa iskuihin.
Emme halua puolustella kumpaakaan osapuolta, -
vaikka toki rakastamme Israelia, koska se on Jumalan erityinen kansa.
On kuitenkin todettava, että palestiina- laiset ovat tavallaan oikeassa.
Hehän väittävät asuneensa Palestiinassa ennen israelilaisia.
Keitä palestiinalaiset ovat? He polveutuvat niistä kansoista, -
jotka asuivat Kanaaninmaassa ennen Israelin tuloa sinne.
Raamatusta näemme, että Jumala käski Israelin tuhota -
kaikki ne kansat, jotka asuivat Kanaaninmaassa.
Tekikö Israel niin? Ei, se ei tuhonnut niitä.
Näiden ihmisten jälkeläiset -
ovat siellä edelleen ja aiheuttavat Israelille ongelmia.
Israel valitsi olla tottelematta Jumalan käskyä -
hävittää nuo kansat täysin.
Se kyllä orjuutti ne, muttei tuhonnut niitä täysin.
Tällä valinnalla on seurauksensa -
vielä tänäkin päivänä, 3 000 vuotta myöhemmin.
Israelin maaperällä asuu niiden ihmisten jälkeläisiä, -
jotka asuivat siellä Joosuan aikaan.
Israel teki syntiä, kun ei hävittänyt noita kansoja.
Se ei totellut Jumalan Sanaa, ja siksi sillä on nyt ongelmia -
palestiinalaisten kanssa. On pommeja, terrorismia ja sotia.
Nämä ongelmat johtuvat siitä, että Israel ei totellut Jumalaa.
Jumala sanoi selvästi: "Tuhotkaa ne", mutta Israel ei tehnyt niin.
Siksi se on jo tuhansia vuosia paininut ongelman kanssa, -
josta seuraa kuolemaa, verenvuodatusta ja terrorismia.
Tämä vakava ongelma johtuu siitä, -
etteivät he totelleet Jumalan käskyä eivätkä seuranneet Hänen Sanaansa.
Tänäänkin meillä on Jumalan ihmeellinen, selkeä Sana, -
mutta emme seuraa sitä. Olemme kyllä uskonnollisia.
Meillä on paljon uskontoa, mutta usko on todella harvinaista.
Jeesushan sanoi, että kadotukseen johtava tie on lavea, -
kun taas elämään vievä tie on kapea ja sen löytävät vain harvat.
Nykyisin ajatellaan aivan päinvastoin. Menestystä pidetään hyvänä asiana.
Joku saattaa puhua outoja asioita ja järjestää suuria spektaakkeleita.
Jos hänellä on miljoonia seuraajia, pidämme sitä merkkinä siitä, -
että hänen opetuksensa on ihmeellistä ja totta, mutta ei se ole.
Suuri ihmismäärä ei määritä sitä, onko jokin asia oikein vai ei.
Se ei takaa sitä, että opetus on totuudellista, itse asiassa päinvastoin.
Jeesus sanoi, että totuuden tie on kapea ja kysyi, -
löytääkö Ihmisen Poika palatessaan uskoa maan päältä.
Aito usko on harvinaista. Suuri ihmisjoukko ei siis määritä sitä, -
onko opetus oikeaa, vaan pikemminkin päinvastoin.
Apostoli Paavalikin sanoi jääneensä yksin.
Samoin profeetta Jeremia oli aikanaan ainoa, joka oli oikeassa, -
mutta silti häntä kohdeltiin huonosti ja hänet heitettiin vesisäiliöön.
Muut profeetat menestyivät, mutta he olivat saatanan ohjailemia.
Ollaan siis varovaisia, kun teemme valintoja.
Valintamme määrittävät elämämme suunnan. Niillä on seurauksensa.
Meidän on valittava, seuraammeko Jumalan Sanaa vai emme.
Ei ole olemassa keskitietä tai katolilaisten kiirastulta.
Jos emme seuraa Raamattua, seuraamme maailmaa.
Monilla on toinen jalka maailmassa ja toinen Jumalan Sanassa.
Se on väärin ja kamalaa, ja Jumala vihaa sellaista.
Meidän on annettava elämämme kokonaan Hänelle -
ja seurattava epäilemättä Hänen periaatteitaan, -
jotka on selvästi kirjoitettu Raamattuun.
Kyse ei ole teologiasta tai hyper- karismaattisista spektaakkeleista.
Kyse on yksinkertaisesta Jumalan Sanasta.
Siinä on rakkaus, vanhurskaus, vapaus, puhtaus ja rehellisyys.
Jumalan Sana sanoo, että meidän tulee ajatella -
kaikenlaisia hyviä, puhtaita ja kauniita asioita.
Jumalan lapseus on totuuden, kauneuden ja pyhyyden maistelua.
Tämän päivän valinnat siis määräävät huomisen elämäntilanteemme.
Palaamme tähän vielä, mutta nyt jatkamme 3. Mooseksen kirjaan, -
jotta saamme kokonaiskuvan ja voimme vertailla kirjoja toisiinsa.
Myös 3. Mooseksen kirjan on kirjoittanut Mooses.
Sekin on siis kirjoitettu 1400-luvulla eKr.
Sen latinankielinen nimi Leviticus tulee Septuagintasta, -
kuten Genesis ja Exoduskin.
Sen alkuperäinen nimi on Vajikra.
Se tarkoittaa: "Ja Hän kutsui".
Kirjan olennaisin käsite on tietysti pyhyys.
Se on tiivistetty jakeeseen 3. Moos. 19:2 -
"Olkaa pyhät, sillä minä, Herra, teidän Jumalanne, olen pyhä."
Kirjan keskeisin käsite on siis kutsu pyhyyteen.
Mitä on pyhyys? Se on vapautta ja puhtautta kaikesta synnistä.
Kirjan avainjae on: "Sillä lihan sielu on veressä, ja minä olen sen teille -
antanut alttarille, että se tuottaisi teille sovituksen; -
sillä veri tuottaa sovituksen, koska sielu on siinä." 3.Moos. 17:11
3. Mooseksen kirjan avaintermit ovat siis pyhä, joka esiintyy 57 kertaa, -
ja sovitus, joka esiintyy 45 kertaa.
Se on pyhyyden kirja.
1. Mooseksen kirjassa Jumala kuvataan Luojana, -
2. Mooseksen kirjassa Lunastajana ja 3. Mooseksen kirjassa Pyhänä.
On mielenkiintoista, että jakeessa Job 19:25 Job sanoo:
"minä tiedän lunastajani elävän".
"Minä tiedän lunastajani elävän". Jumala on Israelin Lunastaja, -
Goel, se, jolla on oikeus lunastaa.
Meidän Goelimme tai Lunastajamme on Herramme Jeesus Kristus.
3. Mooseksen kirjassa mainitaan kuusi israelilaisten juhlaa.
Ne ovat sapatti, pääsiäinen eli happamattoman leivän juhla, -
ensihedelmien juhla...
Parempi tutkia niitä rakenteena.
Kuusi juhlaa: sapatti, pääsiäinen eli happamattoman leivän juhla, -
ensihedelmien juhla eli helluntai, pasuunansoiton päivä, -
suuri sovituspäivä ja lehtimajanjuhla.
Seitsemäs juhla on Uudessa testamentissa, jakeissa Apt. 17:7―9.
Se on Karitsan hääjuhla. Koko Raamatussa on siis 7 juhlaa.
3. Mooseksen kirjan päähenkilö on tietysti ylimmäinen pappi.
Kaikki Raamatun käsitteet muodostavat täydellisen rakenteen, -
ja niin tekevät juhlatkin.
3. Mooseksen kirjassa kuvataan myös erilaiset uhrit.
Yksi sen tärkeimmistä osista on kuvaus uhrien toimittamisesta.
3. Mooseksen kirjan uhrijärjestelmäkin on ihmeellinen.
Siinä on mainittu kuusi erityyppistä uhria ja 22 tapaa toteuttaa ne.
Uhrityypit ovat: polttouhri, ruokauhri, yhteysuhri, -
syntiuhri, hyvitysuhri ja pyhittäminen.
Uhrityyppejä on siis kuusi, ja tapoja toimittaa uhri on 22.
Tämä on täydellinen rakenne.
Kuusi on ihmisen luku, -
22 taas on uhraamista käsittelevien Kirjoitusten luku.
Seitsemäs uhri on Jeesuksen uhri.
3. Mooseksen kirjassa on kuusi uhria. Seitsemäs on Jeesuksen uhri, -
joka on täydellinen, ja kahdeksas uhri on uskovien elävä uhri.
Kahdeksan on Jeesuksen luku, sillä nimi Jeesus mainitaan -
Uudessa testamentissa 888 kertaa. Se luku kuvaa Jeesusta.
Ilmestyskirjassa, joka on ilmestys Jeesuksesta Kristuksesta, -
käytetään 888:aa eri termiä ilmaisemaan Jeesusta.
Kahdeksan, kahdeksan, kahdeksan.
Se on Jeesuksen luku.
3. Mooseksen kirjassa on siis kuusi erityyppistä uhria.
Seitsemäs on Jeesuksen täydellinen uhri. 7 on täydellisyyden luku.
Sitten Jeesus ilmaisee itsensä uskovien elämässä.
Siksi kahdeksas uhri on meidän uskovien elävä uhri.
Tämä on jälleen yksi Jumalan Sanan täydellinen rakenne.
Lukiessamme Vanhan testamentin kirjoja opimme tuntemaan -
myös näitä ihmeellisiä sisäisiä rakenteita.
3. Mooseksen kirjan kuusi uhria ilmaisevat seitsemännen uhrin, -
Kristuksen täydellisen uhrin, eri puolia.
Sitten kaikista uskovista tulee elävä uhri.
Uskovat elävät Jeesuksen elämää Pyhän Hengen välityksellä.
Jumalan Sanan rakenteet ovat siis todella ihmeellisiä.
Kuten aiemmissa ohjelmissa sanoin, -
3. Mooseksen kirjassa on paljon käytännön asioita, -
kuten pyhät ja epäpyhät eläimet.
Muistanette, että puhuin tuosta tyhmästä arvostelijasta, -
jonka mielestä Raamattu erehtyy väittäessään, -
että jänis on märehtijä, sillä se on jyrsijä.
Nykyisin eläintiede todistaa, että jänis kuuluu märehtijöihin, -
koska se syö osan papanoistaan eli siis syö ruokansa kahteen kertaan.
Raamattu on siis aina oikeassa.
Muistetaan, että jos joku alkaa arvostella Raamattua, -
hän antaa itsestään huonon kuvan. Nämä ovat arvostelijoiden typeryyksiä.
Olemme siis puhuneet juhlista ja ylipappi Aaronista -
ja todenneet, että 3. Mooseksen kirja on pyhyyden kirja.
Siinä meitä kehotetaan olemaan pyhiä niin kuin Jumala on pyhä.
"Olkaa pyhät, sillä minä olen pyhä."
Apostoli Pietari palaa tähän asiaan jakeessa 1. Piet. 1:15.
Olkaa pyhät, sillä Jumala on pyhä.
Muistetaan tämä. Synti on asia, jota ei tule vähätellä.
Emme saa olla välinpitämättömiä, vaikka Jumala antaakin anteeksi.
Synti on vakava asia, -
ja meidän tulee pyrkiä kaikin keinoin välttämään sitä.
Toki jos lankeamme, saamme anteeksi, kun pyydämme sitä.
Syntiä on kahdenlaista. Jos vakaasti päätämme tehdä syntiä, -
emme saa anteeksi, koska se tarkoittaa, ettemme ole uskovia.
Jos sen sijaan uskova lankeaa syntiin, hän saa sen anteeksi, -
mutta hänen on sitouduttava siihen, ettei enää tekisi syntiä.
Uskova ei kuitenkaan voi päättää tai haluta tehdä syntiä.
Syntiin voi langeta, ja lankeemus annetaan anteeksi.
Tahallinen synnin tekeminen tarkoittaisi, etten olisi uskova.
Nähdään ensi jaksossa!
Saamamme palautteen mukaan -
moni katsoja on saanut rohkaisua TV7:n ohjelmien kautta.
Jos haluat olla mukana Raamattu on ihmeellinen! -ohjelmien tekemisessä, -
voit tehdä sen tukemalla ja soittamalla numeroon 0600 10077.
Numero on 0600 10077. Puhelun hinta on noin 10 euroa.
Voit myös käyttää tilinumeroa ja viitettä, jotka näkyvät ruudulla.
Kiitämme sinua ja rukoilemme, että saisit kokea -
ylitsevuotavaa Jumalan siunausta. Kiitos vielä kerran.
Suomennos: Anni Lähteenmäki